Madwar 250 persuna f'erba gruppi jinsabu fil-periklu fiż-żona ta' tiftix u salvataġġ Maltija. F'post fuq Twitter, l-NGO Alarm Phone qalet li l-ewwel grupp jikkonsisti minn madwar 60 persuna li kienu qed jaħarbu mil-Libja imma spiċċaw mingħajr fjuwil, ikel u ilma fuq id-dgħajsa. It-tieni grupp jikkonsisti minn 90 immigrant li jinsabu fil-periklu wkoll fl-SAR Maltija. Alarm Phone qalet li abbord din id-dgħajsa hemm disa' nisa', erba' minnhom qed jistennew tarbija filwaqt li hemm 17-il tifel u tifla abbord. Wieħed mill-gruppi: 90 immigrant fil-periklu fl-SAR Maltija – Alarm Phone Skont Alarm Phone il-magna tad-dgħajsa waqfet taħdem u l-immigranti għandhom bżonn l-għajnuna b'mod immedjat. Madwar sagħtejn wara l-ewwel aħbar, l-NGO qalet li saret taf b'żewġ gruppi oħra fl-SAR Maltija. It-tielet grupp kien jikkonsisti minn 35 persuna li kienu abbord dgħajsa tal-injam filwaqt li r-raba' grupp kien jikkonsisti minn 17 jew 60 persuna. We demand immediate rescue for all! pic.twitter.com/9jYf6XP2tH — Alarm Phone (@alarm_phone) November 21, 2021 L-NGO qalet li għamlet kuntatt mal-grupp ta' 35 immigrant li kienu qed jitolbu għall-għajnuna u semmew li raw dgħajsa fil-qrib. Madanakollu, huma tilfu l-kuntatt ma' dan il-grupp u mhuwiex magħruf x'sar minn dawn l-immigranti. Alarm Phone qalet li l-awtoritajiet Maltin u Taljani qed jirrifjutaw li jagħtu informazzjoni fuq dan. Rigward il-grupp ta' 60 immigrant, Alarm Phone spjegat li żammet kuntatt ma' dan il-grupp li kien għad kellu dgħajsa miexja. Huma semmew li raw żewġ dgħajjes fil- qrib u l-NGO appellat lill-awtoritajiet biex isalvaw dan il-grupp u jitolbu għall-għajnuna mid-dgħajjes fil-qrib. We hope the people will be rescued to #Europe without delay pic.twitter.com/k7oy9AAjYU — Alarm Phone (@alarm_phone) November 21, 2021 Is-Sibt filgħaxija, żewġ dgħajjes li abbord kellhom aktar minn 400 immigrant ġew salvati mill-gwardja tal-kosta Taljana. Aqra aktar: Salvati mal-400 immigrant li kienu fl-SAR Taljana Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_619b71613686d_rand.td-a-rec-img{text-align:left}.td_uid_3_619b71613686d_rand.td-a-rec-img img{margin:0 auto 0 0}